'Gevaarlike' misdadiger vlug ná hy polisiekaptein doodskiet | Maroela Media
'Gevaarlike' misdadiger vlug ná hy polisiekaptein doodskiet
Die polisie op die toneel by die hof. Foto: Via @crimeairnetwork
Die Gautengse polisie het 'n volskaalse soektog van stapel gestuur na 'n "uiters gevaarlike" verhoorafwagtende gevangene, wat Woensdagoggend uit die aanhoudingselle by 'n landdroshof ontsnap het nadat hy 'n polisiekaptein doodgeskiet het.
Dit is die tweede keer wat die man uit aanhouding ontsnap. Lt.kol. Lungelo Dlamini, polisiewoordvoerder, het aan Maroela Media bevestig die voorval het omstreeks 09:00 by die Thembisa-landdroshof, tussen Pretoria en Johannesburg, plaasgevind.
"Joshua Bomba Shongwane moes vandag in die landdroshof verskyn vir strafregtelike verrigtinge in verband met 'n reeks kapingsake in die provinsie," het Dlamini gesê. Shongwane was in 'n aanhoudingsel toe hy op 'n manier toegang tot 'n vuurwapen verkry en dit op drie polisiebeamptes gerig het.
"Hy het die selle se sleutels afgeneem en die beamptes in 'n kantoor toegesluit. Vandaar is hy met 'n stel trappe af, waar hy die kaptein doodgeskiet het voordat hy gevlug het."
Die kaptein is in die onderlyf getref en is op die toneel dood. 'n Ondersoek is van stapel gestuur om te vas te stel hoe die gevangene die vuurwapen in die hande gekry het terwyl hy in die aanhoudingselle was.
Volgens Dlamini is dit die tweede keer wat Shongwane uit aanhouding ontsnap. "Hy is aanvanklik in hegtenis geneem in verband met nege kapings wat in 2009 in Tembisa, Rabie Ridge en Kagiso plaasgevind het. Hy het in 2015 ook uit 'n hof se aanhoudingselle ontsnap en is later weer in hegtenis geneem. Hy word as gewapen en uiters gevaarlik beskou."
Die polisie het 'n beroep op die publiek gedoen om Crime Stop by 08600 10111 te bel as iemand Shongwane sien. 'n Beloning word aangebied.
Joshua Bomba Shongwane. Foto: Verskaf
Gauteng misdaad Tembisa
[Foto's] Polisiebeamptes gyselaar gehou in Pta-kompleks
Gyselaarsituasie by Pta-kompleks
Gevaarlik en 1 polisieman begelei hom was dit n gevaarlike wit man was daar n hele mag wat hom belei het RIP dapper man
Toe Rhode hier in Jhb gehaal is was die hele Stellenboch polisie hier gewees om hom te kom haal.
Kiepie , ou woelwater goga , my seun die lewe het gedraai heksie is reg , vertel ons eerder waneer word jy 18 dan vuur ons jou verjaarsdag saam .